Carbonis proovisin paari turniiri ning kadusin neilt mõlemalt ka suhteliselt kähku. 2-5 või 4-7 offsuit tüüpi kaardid pole just päris need, millega minu tasemel kaugele jõuaks… ja neid oli palju. Palju-palju. Proovisin seejärel ka Starsis mõnda odavama sissemaksega turniiri ja kadusin ka neilt suht kähku. Huvitav, millal ma õppust võtan, et rebuy-turniiridel on pideva all-in nööbiloopimise tõttu suht raske minu (konservatiivse) stiiliga hakkama saada? Lisaks siis veel ka üks "klassika" - ehk siis 180 osalejaga SNG - millelt siiani ka ajalooliselt parimad tulemused ette näidata olid. 114 koht ning hüvasti relvad. Olen omale vaikselt mõõdikuteks võtnud, et minimaalseks eesmärgiks on jõuda esimese poole sekka, ehk siis 50% sekka - maksimaalseks aga finaallauda jõudmine. Seekord siis jooksin sujuvalt lati alt läbi ja nii, et ei osanud isegi hiljem analüüsida, kus oleksin midagi teisiti pidanud tegema. Pagana kaardijooks.